‫- סדרה תיעודית של NETFLIX -‬
‫- הפקה של A WILD SPACE -‬
‫- בשיתוף עם FREEBORNE MEDIA‬ ‫ועם HIGHER GROUND -‬
‫- עולם של אוקיינוסים -‬
‫באוקיינוס הנידח ביותר שלנו...‬
‫- קריינות: ברק אובמה -‬
‫במרחק של יותר מ-1,600 ק"מ‬ ‫מהיבשת הקרובה ביותר.‬
‫האי זבדובסקי.‬
‫מתקיימת בו פעילות געשית רבה,‬
‫הצמחייה בו דלילה,‬
‫וסערות מכות בו תדיר.‬
‫ובכל זאת, האי זבדובסקי הוא ביתם‬ ‫של יותר משני מיליון‬
‫פינגוויני רצועת-סנטר.‬
‫הם כאן כי במים שמקיפים את האי‬
‫מצויים כמה משדות הדגה העשירים בעולם.‬
‫האפרוחים האלה רגילים‬ ‫לקבל את הארוחות שלהם עד הבית.‬
‫האתגר הוא עבור אלה שמבצעים את המשלוח.‬
‫אמא פינגווין רצועת-סנטר‬
‫שבטנה מלאה בסרטני קריל עבור אפרוחיה.‬
‫רק דבר אחד עומד בדרכה.‬
‫הצוקים התלולים שמקיפים את האי המבוצר הזה.‬
‫זו משימה קשה כשלעצמה‬ ‫לאלה שמנסים לרדת למטה.‬
‫איך היא תעלה בחזרה?‬
‫היא יכולה לנסות לטפס על הסלעים.‬
‫אולי הפתרון הוא לא להיאבק באוקיינוס,‬
‫אלא לרכוב עליו.‬
‫לשחות עם הזרם.‬
‫אבל הזרם‬
‫הוא דו-כיווני.‬
‫המים הגועשים חסרי רחמים.‬
‫כדי שיהיה לה סיכוי כלשהו‬ ‫להביא מזון לאפרוחים שלה,‬
‫היא תצטרך להדק את רצועת הסנטר,‬
‫לאזור אומץ‬
‫ולגלוש על הגל הגדול מכולם.‬
‫היא עשתה זאת!‬
‫עכשיו האתגר האחרון:‬
‫טיפוס של כקילומטר וחצי‬
‫במעלה מדרון של הר געש פעיל‬
‫כדי להעביר את המטען היקר שלה.‬
‫פינגווין רצועת-הסנטר האמיצה מוכיחה‬
‫שכל מי שהוא נחוש מספיק כדי לשרוד, מתוגמל‬
‫באוקיינוס המבודד ביותר‬ ‫מבין כל האוקיינוסים.‬
‫- האוקיינוס הדרומי -‬
‫האוקיינוס הדרומי מקיף את אנטארקטיקה‬ ‫מכל עבריה.‬
‫מימיו הם הקרים ביותר על הכוכב שלנו.‬
‫בחורף, הטמפרטורות עשויות לצנוח‬ ‫לכ-45 מעלות מתחת לאפס,‬
‫והרוחות מגיעות לכמעט 320 קמ"ש.‬
‫כאן, באוקיינוס הנידח הזה,‬ ‫זרימת המסוע הימי היא החזקה ביותר,‬
‫מה שבמשך שנים רבות‬ ‫הגן על עולמותיו הנסתרים.‬
‫בשוליו החיצוניים של האוקיינוס הדרומי‬ ‫נמצא חופה של אוסטרליה הדרומית.‬
‫במימיו הקרים שוכנים מינים יוצאי דופן.‬
‫רבים מהם ייחודיים רק לכאן.‬
‫סמוך לחוף‬
‫מתגורר חכאי הזרועות.‬
‫אחד הדגים המעטים‬ ‫שמעדיפים ללכת במקום לשחות.‬
‫וחכאי הזרועות המנוקד הזה‬ ‫הוא אחד הדגים הנדירים ביותר בעולם.‬
‫קיימים פחות מ-3,000 ממנו,‬
‫ולכן, מה שנקבת החכאי הזאת שומרת עליו‬ ‫הוא אוצר שלא יסולא בפז.‬
‫היא הטילה ביצים במקום היחיד שבו היא יכולה.‬
‫על גבעול של צבעוני ים.‬
‫הם גדלים על קרקעית הסחופת‬ ‫ולכן מעוגנים במקומם ולא נסחפים בזרם.‬
‫אבל כך הביצים מוצגות לראווה‬
‫לעיני השכנים הרעבים.‬
‫למזלם של צאצאיה,‬
‫היא אמא קשוחה.‬
‫באמצעות הצלפות זנבה‬
‫היא מרחיקה סרטני נזיר.‬
‫היא מגרשת בנשיכות חשופיות ים ענקיות.‬
‫יש לה תשובה לכל פולש.‬
‫אבל אפילו לה‬
‫יש אויב מושבע.‬
‫כוכב ים מפלצתי ששוקל פי עשרה ממנה.‬
‫כל אחת ממאות כפות הרגליים שלו‬
‫יכולה להרגיש,‬
‫לטעום‬
‫ולהריח.‬
‫והן התבייתו על ריח הביצים שלה.‬
‫נשיכות ודחיפות מתבררות כחסרות תועלת.‬
‫אי אפשר לעצור אותו.‬
‫אבל היא לא מוכנה להיכנע.‬
‫ולכן נוקטת מהלך מסוכן.‬
‫היא מציעה את עצמה כטרף לכוכב הים‬
‫בניסיון נואש להרחיק אותו מהביצים שלה.‬
‫זה נראה כמו קורבן יוצא דופן.‬
‫אבל אז,‬
‫היא מצליחה להתחמק.‬
‫בזכות אימהות נחושות כמוה,‬
‫לחכאי הזרועות המנוקד‬ ‫יש עדיין הזדמנות לשרוד.‬
‫באוקיינוס הדרומי,‬ ‫יש לעשות כל מה שנדרש כדי לשרוד.‬
‫וככל שמדרימים בו,‬ ‫האוקיינוס נעשה עוין יותר.‬
‫הזרם הגדול מקיף במעגל שלם‬ ‫את האוקיינוס הדרומי.‬
‫חומת מים מסתובבת‬
‫שעומקה מגיע עד לארבעה קילומטרים‬ ‫ורוחבה כ-1,600 ק"מ.‬
‫היא נקראת "זרם מקיף הקוטב האנטארקטי".‬
‫ובדרכה נמצאים‬
‫איי ג'ורג'יה הדרומית.‬
‫אחת מקבוצות האיים הנידחות ביותר בעולם.‬
‫עם זאת, במשך כמה שבועות בכל אביב,‬
‫הם הופכים למקום הומה מפה לפה,‬
‫עם כמות עצומה של חיות בר‬ ‫שאין דומה לה בשום מקום אחר.‬
‫זו עונת הרבייה,‬
‫ועל כל סנטימטר פנוי בחוף הזה מתנהל מאבק‬
‫בין ענקים.‬
‫פילי ים זכרים,‬
‫העפילו לחוף כדי להילחם על זכויות הזדווגות.‬
‫הם עשויים לגדול לאורך של עד שישה מטרים‬
‫ולשקול כ-3,600 ק"ג.‬
‫הבריונים האלה ידועים‬ ‫בממדיהם ובמזגם הלוחמני.‬
‫אבל אפילו הבחור הקשוח ביותר‬
‫היה פעם קטן.‬
‫תינוק שהגיח לעולם רק לפני שעות ספורות.‬
‫הוא יתמודד עם אתגרים רבים‬ ‫במסעו להפוך לענק בעצמו.‬
‫ראשית, הוא צריך למלא‬ ‫את חליפת יום ההולדת הגדולה בהרבה ממידתו‬
‫בעזרת החלב העשיר של אימו.‬
‫כי יש לו תחרות.‬
‫חמסן דרומי,‬
‫שאין לו שום נקיפות מצפון לגנוב מתינוק.‬
‫החמסן הזה יוצא לחפש מטרה קלה יותר,‬
‫והגור למד לקח.‬
‫להישאר קרוב לאמא.‬
‫אבל המבחן הבא שלו לא יהיה קל כל כך.‬
‫על החוף העמוס לעייפה‬
‫המתחים גוברים.‬
‫זכרים ענקיים יעשו כל מה שנדרש‬ ‫כדי להגן על הטריטוריות שלהם.‬
‫לא אכפת להם מי נקלע לחילופי המהלומות.‬
‫הימחצות היא גורם המוות הנפוץ ביותר‬ ‫בקרב גורים בימיהם הראשונים.‬
‫אבל היום, הגור הקטן הזה‬ ‫הצליח לצאת ללא פגע.‬
‫ועד עכשיו, אמא נשארה כל הזמן לצידו.‬
‫בשלושת השבועות הראשונים לחייו‬ ‫הוא יוסיף למשקלו כ-70 ק"ג,‬
‫ואז‬
‫הכול משתנה.‬
‫כי יום אחד הוא מתעורר, ומגלה לתדהמתו...‬
‫שאמא נעלמה.‬
‫לאחר שנתנה לו כמעט מחצית ממשקל גופה בחלב,‬
‫היא צריכה לחזור לאוקיינוס כדי לאכול.‬
‫הוא לא יכול להצטרף‬
‫כי הוא לא יודע לשחות.‬
‫הוא צריך למצוא מקום בטוח כדי ללמוד.‬
‫אבל קל...‬
‫להסיח את דעתו.‬
‫הרגע המכונן של כל גור פיל ים‬
‫הוא המגע הראשון שלו עם מים.‬
‫כשהוא נכנס למים, מתרחשת תגובה יוצאת דופן.‬
‫הוא עוצר את נשימתו.‬
‫קצב הלב שלו נעשה איטי יותר.‬
‫הדם מוסט למוחו.‬
‫זה הצעד הראשון במסע שלו‬
‫להפוך ליונק ימי.‬
‫אבל יש לו עוד הרבה מה ללמוד.‬
‫לאחר חודש של אימונים‬ ‫במים הרדודים עם גורים אחרים,‬
‫הוא מוכן להיכנס לאוקיינוס בפעם הראשונה.‬
‫במהלך השנים הבאות,‬
‫הוא ילמד לעצור את נשימתו למשך יותר משעתיים‬
‫ולצלול לעומק של יותר מ-1,800 מטר.‬
‫יום אחד, הוא יחזור לחופים האלה‬
‫כאחד הטורפים הימיים הקשוחים ביותר‬ ‫באוקיינוסים שלנו.‬
‫מאיי ג'ורג'יה הדרומית,‬
‫הזרם הגדול שוצף קדימה במהירות‬ ‫של כ-141 מיליון מטרים מעוקבים לשנייה.‬
‫רוחות עזות וסיבוב כדור הארץ מניעים אותו.‬
‫והוא הופך לזרימת המים החזקה ביותר‬ ‫על כדור הארץ.‬
‫מחסום עצום לאוקיינוסים האחרים.‬
‫ובמרכזו‬
‫נמצאת היבשת המבודדת מכולן.‬
‫אנטארקטיקה.‬
‫כ-13 מיליון קמ"ר‬
‫של שממה קפואה.‬
‫רבים מהקרחונים העצומים ביבשת הזו‬ ‫חורגים מעבר לגבולותיה‬
‫כמדפי קרח צפים על פני האוקיינוס.‬
‫בנקודה הדרומית ביותר של האוקיינוס,‬
‫הזרם נדחס מתחת למדף הקרח רוס,‬
‫שמשתרע על שטח גדול יותר‬ ‫משל מדינת קליפורניה.‬
‫הקרח כאן עשוי להגיע לעובי של כ-240 מטרים.‬
‫ובכל זאת, במקומות שאליהם הזרם מגיע,‬
‫יש חיים.‬
‫חסרי חוליות מתקיימים כאן למטה,‬ ‫ללא שינוי לכאורה,‬
‫כבר מיליוני שנים.‬
‫כולם משוועים לארוחה הבאה.‬
‫כולל עכבישן ימי אנטארקטי.‬
‫הוא בגודל של צלחת,‬
‫וייתכן שלא אכל כבר כמה חודשים.‬
‫בגלל כל התחרות כאן,‬
‫לא סביר שזה ישתנה בקרוב.‬
‫הוא צריך למצוא מקום שבו יש לו יתרון.‬
‫מקום שבו המים קרים כל כך,‬
‫שהם על סף קיפאון.‬
‫מקום שבו גבישי קרח יכולים לגדול‬ ‫על כל משטח שהם נוגעים בו,‬
‫וליצור מערות קרח.‬
‫אך המראה המרהיב שלהן מסתיר סכנה.‬
‫כי כל יצור שנוגע בקרח כאן‬
‫עלול להילכד.‬
‫אך המקום העוין הזה‬
‫מציע הזדמנות מסוכנת‬
‫לעכבישן הימי.‬
‫בעזרת רגליו הארוכות והדקיקות,‬
‫הוא מהלך על קצות האצבעות‬
‫על פני הקרח.‬
‫נזהר לא להילכד באחיזתו,‬
‫וגומע את ארוחת המדוזה הקפואה שלו.‬
‫מי צריך קורי עכביש כשיש מערת קרח?‬
‫תנאי הקור הקיצוניים כאן‬ ‫נתמכים על ידי זרם מקיף הקוטב האנטארקטי,‬
‫שמתפקד כמקרר שבו הקור לכוד.‬
‫וכשהחורף מגיע,‬
‫פני האוקיינוס סביב אנטארקטיקה‬
‫קופאים למשטח עצום של קרח מוצק‬
‫שמשתרע על פני יותר מ-18 מיליון קמ"ר.‬
‫זה הכיסוי המושלם למין החשוב ביותר‬
‫באוקיינוס הדרומי.‬
‫יצור בעל השפעה עצומה על יצורים אחרים.‬
‫קריל אנטארקטי.‬
‫טריליונים מהסרטנים הזעירים האלה,‬ ‫שנראים כמו חסילונים,‬
‫ניזונים מהאצות שצומחות מתחת לקרח הים.‬
‫מעריכים שמשקלם המשותף‬ ‫מסתכם ביותר מ-400 מיליון טונות.‬
‫מסה כוללת גדולה יותר‬ ‫מזו של כל חיית בר אחרת.‬
‫כשהקיץ מגיע, הקרח נמס,‬
‫וציידי סרטני קריל‬
‫מסתערים פנימה.‬
‫פינגווינים לבני-אוזן בני המקום.‬
‫לווייתנים גדולים ששחו אלפי ק"מ‬ ‫כדי להגיע לכאן.‬
‫זו הסעודה השנתית הגדולה.‬
‫ואז, החורף מגיע והלווייתנים עוזבים,‬
‫והים שוב קופא.‬
‫רק הקשוחים ביותר נשארים מאחור.‬
‫מי אמר שהם לא עפים?‬
‫פינגווינים קיסריים.‬
‫לאחר שבועיים ארוכים בים,‬
‫ההורים האלה צריכים לחזור לאפרוחים שלהם‬
‫שמחכים על קרח ים סמיך יותר‬
‫במרחק כמה קילומטרים.‬
‫ולכן, על אף שזה עתה הם שחו למרחק עצום,‬
‫הם עוברים במהירות לגלישה על הקרח.‬
‫כולם מצוידים היטב בציוד טכני‬ ‫שנדרש כדי לשרוד בתנאים קיצוניים.‬
‫שכבת שומן עבה מגנה עליהם מפני הקור.‬
‫פלומתם האטומה למים שומרת עליהם יבשים.‬
‫אפילו רגליהם מכוסות בנוצות.‬
‫האבולוציה ציידה אותם בכל הנדרש‬ ‫כדי להתמודד עם האוקיינוס העוין ביותר שלנו.‬
‫הם כמעט הגיעו הביתה בריאים ושלמים,‬
‫כשמשהו בלתי צפוי‬
‫עוצר את הכול.‬
‫חייו של כל פינגווין קיסר‬ ‫תלויים בקיומו של קרח הים הזה.‬
‫ואף שסדק קטן אולי ייראה לנו בלתי מזיק,‬
‫מבחינתם הוא סימן לשינוי מפחיד.‬
‫ואף שהם אולי לא יודעים למה,‬
‫הם מודאגים בצדק.‬
‫משבר האקלים הגיע‬ ‫לאזור המבודד ביותר באוקיינוסים שלנו.‬
‫עולמם של הפינגווינים‬ ‫סובל מגלי חום חסרי תקדים.‬
‫עד לכ-28 מעלות מעל הרגיל.‬
‫אם קרח הים יימס לפני שהמעטה האטום למים‬ ‫של האפרוחים שלהם יגדל,‬
‫הם יטבעו.‬
‫כמה מושבות כבר סבלו מאיבוד קרח בטרם עת‬
‫שגרם למותם של עשרות אלפי אפרוחים.‬
‫עבור מומחי ההסתגלות‬ ‫לתנאי הטבע הקשים ביותר,‬
‫ייתכן שזהו האתגר הקשה מכול.‬
‫מדענים חוששים שאם ההתחממות תימשך,‬
‫ייתכן שעד סוף המאה האוקיינוס הדרומי‬
‫יהיה ריק מפינגווינים קיסריים.‬
‫כשהזרם ממשיך במסעו,‬
‫נתיבו מצטמצם על ידי חצי האי האנטארקטי,‬
‫שם רוחות עזות וזרמים חזקים‬
‫דוחפים מים עמוקים אל פני הים.‬
‫המים האלה שמגיעים‬ ‫מהאוקיינוס השקט ומהאוקיינוס האטלנטי,‬
‫חמים יותר היום מאשר אי פעם בעבר.‬
‫הזרימה הנוסקת מתפקדת ככניסה סודית,‬
‫ומאפשרת לחום לחדור‬ ‫לזרם מקיף הקוטב האנטארקטי,‬
‫ובכך מאיצה את ההמסה.‬
‫לאחר שחומת ההגנה נפרצה,‬
‫הקיץ כאן הפך להיות כל כך חם‬ ‫עד שקרח הים מסביב לחצי האי‬
‫נעשה יותר ויותר נדיר.‬
‫איבוד הקרח הגדול ביותר מאז תחילת המדידות.‬
‫בלי קרח שניתן לאכול מתחתיו,‬
‫רוב סרטני הקריל נטשו את המים האלה,‬
‫יחד עם בעלי חיים רבים שתלויים בהם.‬
‫מקצת מקרח הים שנותר נשמר במעמקי הפיורדים.‬
‫יצור שתלוי בקרח למחייתו נאחז בו,‬
‫ואין לו שום כוונה להיכנע ללא קרב.‬
‫לובודון הסרטנים.‬
‫הזכר הצעיר והמחוספס הזה הוא בחור קשוח.‬
‫הוא לוחם.‬
‫ויש לו צלקות שמוכיחות זאת.‬
‫הוא נולד על קרח הים,‬ ‫ומעולם לא הניח סנפיר על היבשה.‬
‫אבל לאחרונה,‬
‫עולמו הפך‬
‫לבלתי ניתן לזיהוי.‬
‫הוא מצא את אחד מגושי הקרח הספורים שנותרו‬ ‫שעליהם הוא יכול לנוח.‬
‫הצטרף אליו מין אחר של כלב ים,‬
‫כלב ים ודל שגם הוא מחפש מקלט.‬
‫המפרץ שקט באופן יוצא דופן.‬
‫לווייתני קטלן.‬
‫הלווייתנים הרצחניים של אנטארקטיקה.‬
‫אבל אלה לא קטלנים רגילים.‬
‫הם ציידי כלבי ים,‬
‫והם שומרים על כל היציאות.‬
‫בשביל כלבי הים, קרח הים הפך לסירת הצלה.‬
‫למרבה המזל, הקצוות החדים של הקרח‬
‫מונעים מהקטלנים שעורם דק‬
‫להתקרב יותר מדי.‬
‫כל עוד כלבי הים יישארו על סירת ההצלה שלהם,‬ ‫הם מוגנים.‬
‫אך הלהקה הזאת‬
‫לא הולכת לשום מקום.‬
‫הם עובדים ביחד ומרכזים את כוחם‬ ‫כדי ליצור גל קשתי אחד גדול.‬
‫הלובודון מטפס מיד בחזרה,‬
‫והוודל משתרך מאחוריו.‬
‫אבל ציידי הגלים‬
‫רק מתחילים.‬
‫הוודל, איטי יותר ועם יותר שומן בגוף,‬
‫הוא המטרה הקלה יותר.‬
‫ובניגוד ללובודון,‬
‫ודלים הם לא לוחמים מלידה.‬
‫הוודל מת מוות מהיר.‬
‫אבל הציד‬
‫לא נגמר.‬
‫הקטלנים האלה מתקשים למצוא מספיק אוכל.‬
‫לובודון הסרטנים חם המזג‬
‫הוא לא הטרף המועדף עליהם.‬
‫אבל מאחר שקרח הים מועט‬
‫הם ייקחו מה שהם יכולים להשיג.‬
‫כשהם נערכים להתקפה נוספת,‬
‫הוא מנצל את הרגע‬
‫כדי לחמוק משם.‬
‫גוש קרח,‬
‫תקוע בין שניים אחרים,‬ ‫מגן עליו מפני התקפתם.‬
‫אבל במפגן מדהים של מודיעין טקטי,‬
‫הקטלנים מתחילים לשחרר את הקרח.‬
‫גוש הקרח הגדול יותר אמור לשים קץ למרדף.‬
‫אך הציידים לא סיימו.‬
‫באמצעות סדרה של גלים תת-קרקעיים,‬
‫הם מנפצים את גוש הקרח שנשאר.‬
‫עכשיו הם עובדים מלמטה‬
‫כדי להטות את גוש הקרח.‬
‫בלובודון נותרה רוח לחימה.‬
‫אבל לא משנה כמה הוא מנסה,‬
‫הוא לא יכול להיפטר מהם.‬
‫עד שלא נשאר לו לאן לברוח.‬
‫לאחר ארבע שעות של תקיפה מתמשכת,‬
‫הוא מותש לגמרי.‬
‫אבל הגלים הולכים וקטנים.‬
‫ופחות חזקים.‬
‫גם הקטלנים מותשים.‬
‫ניצחת.‬
‫הלווייתנים הקטלנים יוצאים‬ ‫לעתיד לא ברור.‬
‫יש רק כ-100 ציידי גלים מומחים כאלה בעולם.‬
‫עם הצטמצמות קרח הים,‬ ‫כך מצטמצמים גם סיכוייהם לשרוד.‬
‫אם הם יאבדו את יכולתם לצוד ככה,‬
‫נאבד גם אותם.‬
‫כל חיות הבר באנטארקטיקה‬ ‫תלויות בכך שהים יקפא.‬
‫אפילו עמוק מתחת לפני הים.‬
‫כי בכל שנה, כשהטמפרטורות יורדות,‬
‫250 טריליון טונות של מים עיליים‬
‫צוללים למעמקים,‬
‫ולוקחים איתם את הזרם הגדול.‬
‫בעומק של כ-900 מטר,‬
‫חושך וקור משתלבים עם לחץ עצום‬
‫ומאטים את קצב החיים.‬
‫כאן, על קרקעית האוקיינוס הדרומי,‬
‫מתגוררים בעלי החיים המבוגרים ביותר בעולם.‬
‫ספוג הים הגעשי הזה‬ ‫חי עוד לפני שהפירמידות נבנו.‬
‫הם יכולים לחיות למשך 15,000 שנה.‬
‫האוקיינוס הדרומי הוא ערש הולדתם‬ ‫של אינספור יצורי מעמקים.‬
‫הם נישאו על הזרם הגדול‬ ‫והתפשטו מאנטארקטיקה.‬
‫ולכן, כיום,‬
‫יצורים מוזרים‬
‫ומופלאים‬
‫עשו את דרכם למעמקי כל האוקיינוסים.‬
‫וזוהי הוכחה שהודות לזרם‬
‫האוקיינוס הדרומי מחובר לאוקיינוס אחרים‬ ‫יותר מכפי שחשבנו בעבר.‬
‫הוא הלב הפועם של כוכב הלכת,‬
‫שואב זרם קר ועמוק של מים‬ ‫שמניע את המסוע הימי‬
‫במסע של כ-120,000 ק"מ מאוקיינוס אחד לאחר.‬
‫המסוע הימי יוצר גוף מים מחובר‬
‫שהוא‬
‫האוקיינוס הגדול והיחיד שלנו.‬
‫אבל מפני שהזרם מחבר בין כל האוקיינוסים,‬
‫מה שאנחנו עושים בכל מקום‬
‫יכול להשפיע על חיים בכל מקום‬
‫פיסת אשפה שנישאת על גבי הזרם‬ ‫עשויה להגיע לצידו השני של העולם.‬
‫כתוצאה ממעשינו, האוקיינוסים שלנו‬ ‫חמים יותר מכפי שהם תועדו אי פעם.‬
‫מאחר שהזרם מפיץ את החום הזה מסביב לעולם,‬
‫אוכלוסיות דגים נמצאות בתנועה,‬
‫וקשה יותר להגן עליהן.‬
‫המסת הקרח המואצת‬
‫מהווה איום על עתידו‬
‫של המסוע הימי עצמו.‬
‫בלעדיו,‬
‫מזג האוויר יהפוך לקיצוני אפילו יותר.‬
‫אם לא נשמור על בריאות האוקיינוסים,‬
‫ייתכן שהם לא יתמכו יותר בקיומנו.‬
‫ועם זאת, כאן באוקיינוס הדרומי,‬
‫הוכחנו שאנחנו יכולים לנקוט פעולה‬
‫ברגעים החשובים ביותר.‬
‫נקבת לווייתן האובלנה הדרומית הזאת‬ ‫היא הוכחה חיה.‬
‫פעם צדנו את בני מינה‬ ‫עד שנותרו פחות מ-100 נקבות רבייה.‬
‫אבל בדקה ה-90, התאחדו מדינות ברחבי העולם‬
‫כדי להגן על הלווייתנים הגדולים.‬
‫ואוכלוסיית לווייתני האובלנה הדרומית‬ ‫התאוששה באופן מדהים.‬
‫כיום, אלפים מהם נודדים מאנטארקטיקה‬
‫כדי להתרבות סמוך לחופה הדרומי של אוסטרליה.‬
‫זוהי הוכחה שאם ניתן לחיים באוקיינוס סיכוי,‬
‫הם יכולים להתאושש.‬
‫ואם עזרנו להציל מין על סף הכחדה,‬
‫אין ספק שנוכל לשתף פעולה‬
‫כדי לרפא את האוקיינוסים שלנו.‬
‫יותר ויותר מאיתנו נוקטים פעולה.‬
‫מנקים את הפסולת שלנו.‬
‫מחויבים להפחתת פליטת גזי חממה.‬
‫מגנים על מינים‬
‫ועל בתיהם.‬
‫אם נפעל עכשיו,‬
‫עדיין יש לנו את הכוח‬ ‫לעזור בריפוי האוקיינוס הגדול והיחיד שלנו.‬
‫תרגום כתוביות: שלמה ליברמן‬